ከአውሮፕላን አደጋው በኋላ የተለያዩ አየር መንገዶች እየወሰዱት የሚገኘው እርምጃ የአየር መንገዱን አስተማማኝነት ያረጋግጣል – ካፒቴን ሰለሞን ግዛው
የኢትዮጵያ አየር መንገድ አደጋ ካጋጠመው በኋላ የተለያዩ አየር መንገዶች እየወሰዱት የሚገኘው እርምጃ የአየር መንገዱን አስተማማኝነት እንደሚያረጋግጥ ካፒቴን ሰለሞን ግዛው ገልጸዋል፡፡ለረጂም ጊዜ በዘርፉ የቆዩትና የአቢሲኒያ በረራ አገልግሎት ማሰልጠኛ ኩባኒያ ዋና ስራ አስኪያጅ ካፒቴን ሰለሞን ለዋታ ቴሌቪዥን እንደተናገሩት ከአደጋው በኋላ የአውሮፓ ሃገራትን ጨምሮ የተለያዩ ሃገራ ቦይንግ 737 ማክስ አውሮፕላን እንዳበር እገዳ ጥለዋል፡፡ከዚህም ባሻገር አውሮፕላኖቹ በአየር ክልሎቻቸውና በኤርፖርቶቻቸው እንዳይገለገሉ አግደዋል ነው ያሉት፡፡ከዚሁ ጋር ተያይዞ ባለፉት ጥቂት ቀናት ቦይንግ ኩባንያ ከ20 ቢሊዮን የአሜሪካ ዶላር በላይ እንደከሰረም ካፒቴኑ ጠቁመዋል፡፡እነዚህ ሂደቶችም አደጋው ከአየር መንገዱ ሳይሆን ከአውሮፕላኑ ሊሆን እንደሚችል አመላካች ነውም ብለዋል፡፡የኢትዮጵያ አየር መንገድ ባለፈው አመት ከግማሽ ቢሊዮን በላይ መንገደኞችን ማስተናገዱን ካፒቴን ሰለሞን ጠቁመው በዚህም ከኤር ዌይስ በመቀጠል በሁለተኛ ደረጃ ላይ መቀመጡን አስታውሰዋል፡፡የመረጃ ሳጥኑ/ብላክ ቦክሱ/ መገኘትም የአደጋውን ትክክለኛ ምክንያት ስለሚያመላክት ህብረተሰቡ የተለያዩ ማህበራዊ ድረገጾች ከአደጋው ጋር በተያያዘ በሚያሰራጩት ሃሰተኛ መረጃ እንዳይረበሹ ጠይቀዋል፡፡